Rangsang Tuban (Hanacaraka)/Kaca 16


Alihaksara
/kaca 016/

danan ;  namung ; kesaha saking wewengkonipun nagari tuban ; angentosana karsaning dewa ; ingkang ḍumawah ḍateng putra kula ;  dené  tangis kula wau ; kula kapeksa pepisahan" ; 

sang pangéran miḍanget ngendikanipun kyai patih ; rumaos awrat oncadipun saking nagari tuban ;  bingah nemahi seda ; saking boten dosa ;  nanging ; boten saged nampik utawi maoni karsanipun kyai patih ; 
sang pangéran lajĕng anglugas raga ; tindak anut paraning suku ; pengkeran kaliyan kyai patih wangsul ḍateng nagari ; 
kocap sapengkeripun kyai patih ; sang prabu boten saged nahan brangtanipun ḍateng enḍang wresti ; lajĕng kondur angeḍaton ;  karsanipun ; baḍé  angimur imur rujiding galihipun enḍang wresti ;  ananging enḍang wresti ; boten kenging kacelakan ; tansah angasta patrem ; 
punaginipun sang dewi ; "samangsa sang prabu celak ; amesṭi rinangsang ing patrem" ;  parekan sampun wontĕn ingkang atur uninga ; ing tekadipun sang ayu ; 
sang prabu menggah ing galih ; ewadené  lajĕng dipun coba kepanggih sang putri ; 
saking katebihan ; sarwi ngandika ; "yayi ; aja kedawa dawa rujiding atimu ;  tolehen ; aku ratu binanṭara angesrahaké  patiurip marang kowe ;  aku narima ; dadi embanmu" ; 
sang putri ; amangsuli nye

jv Basa Jawa (Javanese)
Rangsang Tuban